אמיר ברעם

אמיר ברעם (נולד ב-22 ביולי 1969) הוא קצין בצה"ל בדרגת אלוף, המשמש סגן הרמטכ"ל. קודם לכן שימש, בין היתר, מפקד פיקוד הצפון, מפקד המכללות הצבאיות, מפקד הגיס הצפוני, מפקד עוצבת הגליל, מפקד עוצבת האש ומפקד חטיבת הצנחנים. ברעם, בנו של יצחק ברעם, נולד בבאר שבע וגדל עד גיל 6 לערך בצפת ולאחר מכן ברעננה. למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור ל"ד, אותה סיים בהצטיינות. התגייס לצה"ל בנובמבר 1988, התנדב לצנחנים ושובץ בפלנ"ט צנחנים. עבר מסלול הכשרה כלוחם, קורס מ"כים חי"ר וקורס קציני חי"ר, אותם סיים כחניך מצטיין. בסיום הקורס מונה למפקד צוות מסלול בפלנ"ט צנחנים. לאחר מכן שימש כסגן מפקד הפלוגה. בשנת 1992 מונה למפקד פלוגה בגדוד 890. בהמשך מונה למפקד פלנ"ט צנחנים בין השנים 1994–1996, ופיקד עליה בין היתר במבצע פנתר ורוד, בו נהרגו ארבעה מחבלים מארגון חזבאללה בעומק לבנון. לאחר מכן שימש כמפקד פלוגה בבה"ד 1. בסיום התפקיד יצא ללימודים במרכז הבינתחומי הרצליה. בפברואר 1999 קטע את לימודיו, לאחר שנקרא להחליף את מפקד סיירת צנחנים, איתן בלחסן, שנהרג בהיתקלות עם מחבלים בדרום לבנון. הוא שיקם את היחידה, והוביל אותה להישגים מבצעיים רבים בטרם הנסיגה מלבנון במאי 2000. לאחר הנסיגה מלבנון סיים את תפקידו, חזר ללימודים במרכז הבין תחומי בהרצליה, וסיים בו בהצטיינות תואר ראשון במשפטים. לאחר מכן למד בפו"ם. בשנת 2002 הועלה לדרגת סא"ל ומונה למפקד גדוד 890, ושימש בתפקיד עד שנת 2003. במהלך תפקידו הוביל את הגדוד בלחימה כנגד ארגוני הטרור הפלסטינים בבית לחם בטרם מבצע חומת מגן, ובשכם במהלך המבצע. לאחר מכן עבר הגדוד לתעסוקה מבצעית אינטנסיבית בטולכרם. באותם ימים עמד הגדוד במוקד חשיפה תקשורתית רבה בעקבות אירוע שבו הצטייר כי לוחמי הגדוד הם חיילים נזקקים, דבר שהביא אותו כמפקד הגדוד להתראיין בתקשורת ולהבהיר כי גדוד צנחנים אינו זקוק למעשי נדבנות. אירוע נוסף, שהעלה אותו ואת הגדוד לכותרות העיתונים, היה בחירתו במוטו גדודי הלקוח מתורת הלחימה של המארינס נגד הטרור האסלאמי - "סבלנות, התמדה ולעיתים כדור בין העיניים". בעקבות פנייה של איש מילואים בנידון לח"כ יוסי שריד, התלונן שריד בפני הרמטכ"ל, משה יעלון, בעברו מפקד הגדוד אף הוא, אשר הורה לבטל את המוטו הגדודי. בעקבות כך שונה המוטו הגדודי לאמירה שטבע אריאל שרון כמפקד הגדוד - "לא חוזרים עד שמבצעים". בלחימה בטול כרם שיכלל שיטת מארבים בלוחמת שטח בנוי, שהביאה להצלחות מבצעיות (מבצעי "גירוי-תגובה"). במאי 2004 מונה למפקד יחידת מגלן, ושימש בתפקיד עד יוני 2006. היחידה בתקופתו עסקה בעיקר בפעילות מבצעית ביהודה ושומרון ובעזה, אך גם השתתפה במבצעים כנגד חזבאללה על גבול לבנון. ב-17 באוגוסט 2006 הועלה לדרגת אל"ם ומונה למפקד חטיבת שומרון. בתקופת פיקודו הוביל פעילות מבצעית ענפה לחיסול הטרור הפלסטיני וסיכול פיגועים, תוך הקלה על האוכלוסייה האזרחית. עם הישגי החטיבה תחת פיקודו נמנה חיסול המבוקש פאדי עא-לטיף קאפישה, אשר עמד בראש הזרוע הצבאית של התנזים בשכם, ונהרג על ידי לוחמי גדוד חרוב. הוא פרסם ספר פנימי בצה"ל, "עיר מבצר", המתעד דרכי פעולה וניתוח קרקע, בלחימה בשטחים בנויים צפופים ותת קרקעיים. את תפקידו כמפקד החטיבה סיים בשנת 2008. לאחר מכן יצא ללימודים בקולג' המלכותי לביטחון לאומי בלונדון (Royal College of Defence Studies - RCDS) ובמקביל סיים בהצטיינות תואר שני ביחסים בינלאומיים באוניברסיטת לונדון (King's college London University). לאחר חזרתו מונה בינואר 2010 למפקד עוצבת חצי האש, ושימש בתפקיד עד מרץ 2011. ב-14 באפריל 2011 מונה למפקד חטיבת הצנחנים. במהלך תפקידו עמד על כך שהחטיבה תשוב לבצע אימונים מוצנחים במתכונת חטיבתית, ובינואר 2012 פיקד עליה בתרגיל החטיבתי המוצנח הראשון מזה חמש עשרה שנים. את תפקידו סיים ב-16 במאי 2013. ב-10 באוקטובר 2013 הועלה לדרגת תא"ל ומונה למפקד עוצבת האש, ושימש בתפקיד עד 2 ביולי 2015. ב-2 באוגוסט 2015 מונה למפקד עוצבת הגליל, ושימש בתפקיד עד 18 ביולי 2017, במהלך תפקידו חוסל סמיר קונטאר, חזבאללה הגיב לכך בהנחת מטען בהר דב, באירוע זה לא היו נפגעים. ב-7 בדצמבר 2017 הועלה לדרגת אלוף ומונה למפקד הגיס הצפוני וב-3 בינואר 2018 מונה במקביל למפקד המכללות הצבאיות. בתפקידו כמפקד המכללות הצבאיות שימש עד 11 במרץ 2019 ובתפקידו כמפקד הגיס הצפוני שימש עד 26 בספטמבר 2019. ב-3 באפריל 2019 מונה למפקד פיקוד הצפון. במהלך תפקידו יזם בוחן רף, אותו עברו כלל החטיבות בסדיר ובמילואים המיועדות לקחת חלק בלחימה בצפון. במהלך תפקידו הוביל פיקוד הצפון בפיקודו מערכה שכללה עשרות מבצעים חשאיים באזור דרום סוריה במסגרת המב"ם, ובכלל זה תקיפות אוויריות, פשיטות קרקעיות וסיכולים שמנעו את המאמץ האיראני להפוך את רמת הגולן הסורית לחזית נוספת כנגד ישראל בדומה לזו שהוקמה בלבנון. בספטמבר 2019 הוביל את כוחות הפיקוד ביום קרב עם חזבאללה, במהלכו ירו מחבלי חזבאללה טילי נ"ט לעבר מוצבי צה"ל ואמבולנס צה"לי בסמוך לגבול. ביולי 2020 הוביל את כוחות הפיקוד ביום קרב נוסף עם חזבאללה, במהלכו ניסתה חוליית פעילי חזבאללה לחדור להר דב, זוהתה ונמלטה. באוגוסט 2020, לאחר שצלפי חזבאללה ירו לעבר כוח של צה"ל שנע על הגדר באזור מנרה, הוביל פעולה מוגבלת במסגרתה הותקפו מספר עמדות חזבאללה סמוך לגבול. בתפקיד זה כיהן עד 11 בספטמבר 2022. ב-31 באוקטובר 2022 מונה לסגן הרמטכ"ל. ברעם מתגורר בבני דרור, נשוי לגלית ואב לשלושה ילדים. בוגר המכללה הבין-זרועית לפיקוד ולמטה והקולג' המלכותי ללימודי ביטחון. בעל תואר ראשון במשפטים מאוניברסיטת רייכמן, ותואר שני ביחסים בינלאומיים מקינגס קולג' לונדון. בוגר מחזור 15 של תוכנית העמיתים של קרן וקסנר. עמוס הראל ואבי יששכרוף, המלחמה השביעית, תל אביב: ידיעות ספרים, 2004, עמ' 251, 252, 347, מסת"ב 9655117677 יאיר אנסבכר, כצל ציפור, תל אביב: ידיעות אחרונות, 2009, מסת"ב 9789654828338[דרושה הבהרה] עפר שלח ויואב לימור, שבויים בלבנון: האמת על מלחמת לבנון השנייה, תל אביב: ידיעות אחרונות, 2007, עמ' 420, מסת"ב 9654824086 עמוס הראל ואבי יששכרוף, קורי עכביש, תל אביב: ידיעות אחרונות, 2008, עמ' 116, מסת"ב 9654824310 אמיר בוחבוט, האיש שעושה סדר בבירת הטרור הפלסטינית, מעריב, 2 בפברואר 2007 אלעד ארדן, עיר מבצר, מתוך אתר שבו"ז חיילים, 21 ביולי 2008 דבר מפקד חטיבת הצנחנים, חטיבת הצנחנים – האתר הרשמי אביחי בקר, הריסה נאורה, באתר הארץ, 24 בדצמבר 2002 לילך שובל, המובחרים, באתר ישראל היום, 23 בספטמבר 2011 פלורית שויחט, גדוד 890 של חטיבת הצנחנים ציין שישים שנה להיווסדו, באתר צה"ל (דרך ארכיון האינטרנט), 16 בספטמבר 2011 אמיר בוחבוט‏, האחריות של אלוף פיקוד מרכז אבי מזרחי, באתר וואלה, 23 בספטמבר 2011 לילך שובל, מח"ט הצנחנים: "זה אימון אחרון לפני מלחמה בעזה", באתר ישראל היום, 15 בדצמבר 2011 עמוס הראל ואבי יששכרוף, בצה"ל מזהירים מהחרפת העימותים: האינתיפאדה השלישית בדרך?, באתר הארץ, 30 במרץ 2012 לילך שובל, "הלחימה היא גם על התודעה", באתר ישראל היום, 26 ביולי 2012 עפר שלח, מח"ט הצנחנים נערך למלחמה הבאה, באתר nrg‏, 16 בספטמבר 2012 יוסי מזרחי, ‏מפקד חטיבת הצנחנים בריאיון מיוחד: "נצטרך לשוב ולהיכנס לעזה", באתר ‏מאקו‏, 22 באוקטובר 2012 אור הלר, "מג"דים ומפקדי פלוגות יפעילו את מטוסי הקרב בסמוך לכוח הקרקעי", אתר "ישראל דיפנס", 8 בפברואר 2013 טלי ליפקין שחק, פגישה אישית, ריאיון עם אלוף פיקוד הצפון אמיר ברעם, גלי צה"ל, 23 במאי 2020 עמוס הראל, האיום האמיתי לישראל אינו הצהרות חיזבאללה, אלא הצרות שלו, באתר הארץ, 24 ביולי 2020 יואב לימור, אלוף פיקוד צפון: "נסראללה מורתע". צריך לחסל אותו? "כן, בתנאים מסוימים", באתר ישראל היום, 17 בספטמבר 2020 בן כספית, ‏עזיבת קלוגהפט לימדה אותנו בדיוק כיצד נתניהו מנהל את המדינה | בן כספית, באתר מעריב אונליין, 11 בספטמבר 2022 אלון בן דוד, אלוף פיקוד צפון מסיים כהונה: "דרום סוריה לא תהיה דרום לבנון", באתר חדשות 13, 10 בספטמבר 2022 מפרי עטו סא"ל דן ואלוף אמיר ברעם, מהשילוש הקלאוזביציוני למשוואת הזהב של נצראללה, מתוך אתר "מערכות" 483, אפריל 2019, עמ' 4–9 אמיר ברעם, מלחמת האזרחים בסוריה - הלקחים המערכתיים והטקטיים, מתוך אתר "מערכות" גיליון מיוחד, אוקטובר 2020, עמ' 4–5 אמיר ברעם וגל פרל פינקל, רף פצ"ן – לחשל את החרב, מתוך אתר "מערכות" 491, אוגוסט 2021, עמ' 8–15 אמיר ברעם ושגיא טורגן, "אומנות הקדמה היא שימור של סדר במהלך שינוי", מתוך אתר "מערכות" 493, מאי 2022, עמ' 4–11 אמיר ברעם ושגיא טורגן, עקרונות המלחמה: התאמתם למאפייני המלחמה בעת הנוכחית, מתוך אתר "מערכות", 23 באוגוסט 2022 טלי ליפקין שחק, פגישה אישית, ריאיון עם אלוף פיקוד הצפון אמיר ברעם, גלי צה"ל, ‏ 23 במאי 2020. קורין אלבז-אלוש, אחריהם לצנחנים, באתר ynet, 22 בנובמבר 2017 אמיר ברעם, באתר "בהשקט ובבטחה" אביחי בקר, הריסה נאורה, באתר הארץ, 24 בדצמבר 2002 עמוס הראל, מג"ד בשכם: לא נוכל להחזיק תושבים בבתים לנצח, באתר הארץ, 12 ביולי 2002 "מבצע פנתר ורוד", מתוך האתר הרשמי של עורב צנחנים מפקדי הסיירת, סיירת צנחנים האתר הרשמי אביחי בקר, "למה לא קמתי", הארץ, 7 באוקטובר 1999 עמוס הראל, סא"ל אמיר ברעם: יש לי מסר מרגיע לעם - חיילי הגדוד לא רעבים ולא קר להם, באתר הארץ, 15 בפברואר 2003 גל פרל, "אנחנו הורגים את הממזרים האלה במשך חודש. אל תדאגו, הם יהיו כאן גם מחר", הבלוג על הכוונת, ‏ 16 פברואר 2021. נאסר השימוש בסיסמת הצנחנים: "כדור בין העיניים", באתר וואלה, 2 ביוני 2003 רונן ברגמן, "שם הקוד: אלמנת קש", ידיעות אחרונות, 26 באפריל 2004 גל פרל פינקל, חזבאללה במשבר, אבל לא כדאי להוריד ממנו את העיניים, באתר זמן ישראל, 6 באפריל 2020 אל"מ אמיר ברעם נכנס לתפקידו כמפקד חטיבת שומרון, באתר ynet, 17 באוגוסט 2006 נעצרו שלושה מחבלים אשר תכננו לבצע פיגועים בשטח ישראל, דובר צה"ל, 20 בספטמבר 2007 אפרת וייס ועלי ואקד, צה"ל הרג בכיר בגדודי אל אקצה בשכם, באתר ynet, 31 באוגוסט 2006 אלעד ארדן, בקרוב על מדפי הספרים? כך נלחמים בקסבה של שכם, מתוך אתר "שבו"ז", 21 ביולי 2008 מפקד חדש לחטיבת הצנחנים של החי"ר נכנס לתפקידו: אל"מ אמיר ברעם, באתר nana10‏, 14 באפריל 2011 גל פרל פינקל, ‏מלחמת העולם בראש העין ובכנרת, בעיתון מקור ראשון, 27 ביולי 2020 פלורית שויחט, אתר צה"ל, לראשונה מזה 15 שנה: לוחמי חטיבת הצנחנים מתרגלים צניחה מבצעית, באתר צה"ל (דרך ארכיון האינטרנט), 18 בינואר 2012 מפקד חדש לעוצבת "האש": תא"ל אמיר ברעם, באתר צה"ל (דרך ארכיון האינטרנט), 10 באוקטובר 2013 יוחאי עופר, הרמטכ"ל הורה על שורת מינויים בכירים בצבא, באתר nrg‏, 22 בספטמבר 2014 עדו בן פורת, המשימה - להרתיע, להגן ולנצח, באתר ערוץ 7, 2 באוגוסט 2015 עדו בן פורת, אלוף פיקוד צפון: "פנינו אינן לעימות", באתר ערוץ 7, 18 ביולי 2017 ניר דבורי, כתב צבאי, ‏אלוף פיקוד הצפון החדש: אמיר ברעם, באתר ‏מאקו‏, 17 בפברואר 2019 גל פרל פינקל, נדרשת תנופה ליבשה, מבט על, גיליון 1344, 6 ביולי 2020, באתר המכון למחקרי ביטחון לאומי אלכס פישמן, דרמת הגולן, ידיעות אחרונות, המוסף לשבת בן כספית, ‏עזיבת קלוגהפט לימדה אותנו בדיוק כיצד נתניהו מנהל את המדינה, באתר מעריב אונליין, 11 בספטמבר 2022 עמוס הראל, במאמציה המוצהרים לכבות את האש בגדה, ישראל דווקא מלבה אותה, באתר הארץ, 9 בספטמבר 2022 דעה: פרויקט הדיוק של חיזבאללה הוא מבחינת ישראל עילה למלחמה, באתר גלובס, 23 בפברואר 2020 עמוס הראל, התקרית בגבול לבנון הסתיימה בתיקו ללא נפגעים. ספק אם חיזבאללה יסתפק בכך, באתר הארץ, 27 ביולי 2020 גל פרל פינקל, ‏נסראללה מחכה להזדמנות: חייבים להציב משוואת הרתעה חדשה, בעיתון מקור ראשון, 23 בספטמבר 2020 מפקד פיקוד הצפון החדש, אלוף אורי גורדין, נכנס לתפקידו, באתר צה"ל, 11 בספטמבר 2022 אלוף אמיר ברעם נכנס לתפקידו כסגן הרמטכ"ל, באתר צה"ל, 31 באוקטובר 2022 הבוגרים שלנו, באתר The Wexner Foundation